"కృష్ణశ్రీ"--స్వగతాలు: June 2009
ఆస్ట్రేలియా లో భారతీయుల్ని జాత్యహంకారులు మట్టుపెడుతున్నారు.
దానికి వ్యతిరేకంగా భారతీయులు ఆందోళన చేస్తుంటే, నడి రోడ్డున బైఠాయించిన వాళ్ళు ట్రఫిక్ కి అంతరాయం కలిగిస్తున్నరంటూ పోలీసులు వాళ్ళలో ఓ పద్ధెనిమిది మందిని అరెష్ట్ చేసి, మిగిలినవాళ్ళని చెదరగొట్టారు! టీవీల్లో 'విజువల్స్' చూశారుగా?
ఆందోళనకారులు (ముందే అనుమతి తీసుకొని) ఓ ముఖ్య రహదారి పై (నాలుగు రోడ్ల కూడలో, మరోటో కాదు!) బైఠాయించారు. (ఆదే ఇండియాలో అయితే—కుడివైపో, యెడమవైపో మళ్ళి, ఇంకో దారి ద్వారా మళ్ళీ మెయిన్ రోడ్డు కి రావడానికి వీల్లేకుండా, వంతెనల దగ్గరో, ఇటూ అటూ కార్ఖానాలు వున్న చోటో బైఠాయిస్తారు—'ట్రాఫిక్ ఆగితే కదా జనానికీ, ప్రభుత్వానికీ సమస్య తెలిసేది!' అంటారు చోటా మోటా రాజకీయ రాస్తారోకో నాయకులు!)
బైఠాయించిన వారికి కనీసం ఓ పది గజాల దూరం లో పోలీసులు మోహరించారు. వాళ్ళు మామూలు లాఠీలే ధరించారు. వాళ్ళిచ్చిన టైము అయిపోగానే, ముచ్చటగా ఇద్దరిద్దరు పోలీసులు, ఒక్కొక్క ఆందోళనకారుణ్ణి, వెల్లకిలా రెండురెక్కలూ ఇద్దరూ పట్టుకొని, ఈడ్చుకొంటూ, పోలీసుల దగ్గరికి లాక్కు పోయి, అక్కడ నిలబెట్టి, అరెష్ట్ చేశారు! (తరవాత, స్టేషనుకి తీసుకెళ్ళి మందలించి విడిచి పెట్టారు)
మిగిలిన వాళ్ళని లాఠీలతొ ఝడిపించి, చెదరగొట్టారు!
ఇక మన అరెష్టులకి వస్తే, మనం ఇంతకుముందే చెప్పుకున్నట్టు, ఆజన్మ కక్షలు వున్నట్టు జనాల్ని మోకాళ్ళమీదా, నెత్తి మీదా, పెడరెక్కలు విరిచి వెనక గూళ్ళ మధ్యా, రెండు కాళ్ళ మధ్యా—లాఠీలతోనూ, బూటు కాళ్ళ తోనూ—వీర విహారం చేసే మన పోలీసులూ, నడుములు విరగడం అలవాటైపోయిన మన నారాయణా, రాఘవులూ ప్రత్యక్ష సాక్షులు!
"krishnashree"--swagataalu: June 2009
australia loo bhaarateeyulni jaatyahamkaarulu mattupedutunnaaru.
daaniki vyatirekamgaa bhaaratheeyulu aandolana chestunte, nadi rodduna baitaayinchina vaallu trafic ki antaraayam kaligistunnarantu poliisulu vaallalo oo paddhenimidi mandini aresht chesi, migilinavallani chedaragottaaru! tvllo 'vijuvals' chusaruga?
aandolanakaarulu (munde anumati teesukoni) oo mukhya rahadari pai (naalugu rodla kuudaloo, maroto kaadu!) baitaayinchaaru. (aade indialo ayiteekudivaipo, yedamavaipo malli, inko daari dwara mallee main roddu ki raavadaaniki veellekunda, vantenala daggaro, itoo atuu kaarkhaanaalu vunna choto baitaayistaare'trafic aagithe kada jananiki, prabhutvaanikii samasya telisedi!' antaaru chota mota rajakeeya rastaroko naayakulu!)
baitaayinchina vaariki kaneesam oo padi gajala dooram loo poliisulu moharinchaaru. vaallu maamuulu laatiile dharinchaaru. vaallicchina taimu aipogane, muchhatagaa iddariddaru poliisulu, okkokka aandolanakaarunni, vellakila rendurekkaluu iddaruu pattukoni, eedchukontu, polisula daggariki laakku poyi, akkada nilabetti, aresht chesaru! (taravaata, stationuki teesukelli mandalinchi vidichi pettaaru)
migilina vaallani laatiilatoe jhadipinchi, chedaragottaaru!
ika mana areshtulaki vaste, manam intakumunde cheppukunnattu, aajanma kakshalu vunnattu janaalni mokallameeda, netti meeda, pedarekkalu virichi venaka goolla madhya, rendu kaalla madhyalaathiilathoonuu, bootu kaalla thonuvira viharam chese mana poliisuluu, nadumulu viragadam alavaataipoyina mana narayana, raaghavuluu pratyaksha saakshulu!